David Fiegen

David Fiegen (s. 3. syyskuuta 1984 Esch-sur-Alzette, Luxemburg) on luxemburgilainen keskimatkojen juoksija, 800 metrin EM-mitalisti.

Fiegen sijoittui alle 18-vuotiaiden MM-kilpailuissa Debrecenissä 2001 seitsemänneksi 800 metrillä. Seuraavana vuonna hän oli samalla matkalla kuudes sisäratojen EM-kilpailuissa Wienissä halliennätyksellään 1.47,44 ja saavutti pronssia alle 20-vuotiaiden MM-kisoissa Kingstonissa ajalla 1.46,66. Vuonna 2003 hän sai hopeaa alle 20-vuotiaiden EM-kilpailujen 800 metrillä Tampereella.

Fiegen saavutti hopeaa Göteborgin 2006 EM-kilpailujen 800 metrillä ajalla 1.46,59. Hän hävisi kilpailun voittaneelle Bram Somille kolme sadasosasekuntia.

Fiegen on ensimmäinen luxemburgilainen, joka on saanut mitalin yleisurheilun EM-kilpailuissa, alle 18-vuotiaiden MM-kilpailuissa ja alle 20-vuotiaiden EM-kilpailuissa. Hänet valittiin Luxemburgin vuoden urheilijaksi 2002. Fiegen on pituudeltaan 187 cm ja hän painaa 72 kg.

Henkilökohtaiset ennätykset 
Ulkoradat
400 m – 47,76 (2006)
600 m – 1.16,15 (2008)
800 m – 1.44,81 (2006)
1 000 m – 2.17,51 (2006)
1 500 m – 3.39,98 (2004)
Sisäradat
800 m – 1.47,44 (2002)
1 000 m – 2.22,12 (2004)
1 500 m – 3.43,77 (2005)

Lähteet

Viitteet 

Luxemburgilaiset keskimatkojen juoksijat
Vuonna 1984 syntyneet
Elävät henkilöt